Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 86

2. évfolyam Témakör Tartalom Megismerési módszerek A közvetlen megfigyelések, összehasonlítások rögzítése rajzzal. A tartós, aktív figyelem fejlesztése. Fokozatos önállósodás az összehasonlítási, csoportosítási feladatok végzésében. A tárgyak jól érzékelhető tulajdonságainak becslése, mérése: nagyobb-kisebb, hoszszabb-rövidebb, nehezebb-könnyebb, hidegebb-melegebb, sima-érdes. Az élettelen természet vizsgálata Az évszakok. Az évszakok jellemző jegyei. Az időjárás rendszeres megfigyelése. Beszámolás a tapasztalatokról. Tájékozódási alapismeretek Az időbeli tájékozódás fejlesztése: régen volt, most van, később lesz. A hét napjai. Leggyakoribb ünnepeink periodikus ismétlődése. Ünnepnap-hétköznap. A térbeli tájékozódás fejlesztése. Az iskola helységeinek alaposabb ismerete. A környék gyalogos közlekedésének bővülő megismerése. Az iskola címe. A tanárok és osztálytársak neve. Helyes viselkedés a társas kapcsolatokban (család, osztály), szeretet, barátság. Az élő természet vizsgálata A környezet jellemző növényeinek, fák (akác, vadgesztenye, almafa), a kert virágainak (petúnia, muskátli), a zöldségeskert növényeinek (paradicsom, hagyma, retek) felismerése és megnevezése. A főbb növényi részek. Fű, fa, bokor, virágos növények megkülönböztetése. A növények ehető részei. A gyümölcsök vizsgálata: alma, szilva. A környezet állatainak megfigyelése. Néhány emlős (kutya, macska), madár (veréb), hal és rovar megismerése. Csoportosításuk testfelépítésük, hangjuk, kültakarójuk, élőhelyük, szaporodásuk, könnyen felfedezhető külső jegyeik alapján. Az ember szerepe a növények és az állatok életében, gondozásában. Az időjárás szerepe a növények változásában, az állatok viselkedésében. Testünk és egészségünk Az érzékszervekről tanultak koncentrikus bővítése. Az érzékszervek védelme (szemüveg, hallókészülék). A helyes napirend szerepe az egészséges életmód kialakításában. A testmozgás szerepe a fejlődésben, az egészség megóvásában. Az öltözködés és táplálkozás elemi szabályai. Környezetvédelem iskolában és az utcán Az iskolai környezet rendjének megteremtése, megóvása. A hulladék elhelyezése az iskolában és az utcán. Tevékenységek Megfigyelés, vizsgálódás, tapasztalatszerzés. A tapasztalatok megfogalmazása szóban, kifejezése rajzban, alkotásban. Mérések, becslések, összehasonlítások. Szituációs játékok, helyzetgyakorlatok. Kiadványok, képes gyermeklexikonok, képek, filmek megtekintése, irányított elemzés, a képi információk értelmezése. Egyszerű következtetések megfogalmazása. Egyszerű feladatok megoldása, rajzok készítése. Gyakorlatok öltözködésre, a test tisztán tartására. Közlekedés gyalogosan. 2000/135/II. szám Követelmény — Alkalmazza a gyakorolt megismerési módszereket (tapasztalat, megfigyelés, csoportosítás). — Tudja kifejezni tapasztalatait szóban és rajzban. — Tudja az időjárás elemeinek, a napoknak, a napszakoknak és az évszakoknak a nevét. — Értse az összehasonlítások során a tanár által használt kifejezéseket, relációkat. — Ismerje a fő csapadékfajtákat. — Használja a téri és idői relációkat jelentő legegyszerűbb kifejezéseket. — Fokozatosan önállósodjon a gyalogos közlekedésben. — Ismerje fel és nevezze meg a megfigyelt növényeket és állatokat. Tudja, hogy a növényeknek emberi táplálkozásra alkalmas részeik vannak, melyek az egészséges táplálkozásban fontos szerepet játszanak. — Vegyen részt az életkorának megfelelő növényápolási és állatgondozási munkákban. — Fokozódó önállósággal válassza meg az évszaknak, az időjárásnak megfelelő öltözéket.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes